rejauldu/bengali-wikipedia huggingface dataset:
আফতাব আহমেদ (১৯৩৫ - ২৪ ডিসেম্বর ২০১৩) বাংলাদেশের একজন আলোকচিত্রশিল্পী ছিলেন। ১৯৭১ সালের মুক্তিযুদ্ধসহ বিভিন্ন প্রেক্ষাপটে তার তোলা ছবি ব্যাপকভাবে আলোচিত হয়। আলোকচিত্র সাংবাদিকতায় বিশেষ অবদানের জন্য তিনি ২০০৬ সালে একুশে পদক লাভ করেন।দৈনিক প্রথম আলো   জন্ম ও শিক্ষাজীবন  আফতাব আহমেদ ১৯৩৫ সালে রংপুর জেলার গঙ্গাচড়া থানার মহিপুরে জন্মগ্রহণ করেন। বাবা জহির উদ্দিন ও মা মমতাজ বেগম। মাইনর স্কুলের পর ১৯৪৮ সালে রংপুর জেলা স্কুলে ভর্তি হন। ১৯৫২ সালে তিনি ম্যাট্রিক পাশ করেন এবং সে বছরই আইএ শ্রেণিতে ভর্তি হন। পরে বেসরকারি বিশ্ববিদ্যালয় থেকে বিএ পাশ করেন।   কর্মজীবন  বিভিন্ন সরকারি বেসরকারি চাকরি করার পর, ১৯৬২ সালে দৈনিক ইত্তেফাকে ফটোসাংবাদিক হিসেবে যোগ দেন এবং ২০০৬ সালে তিনি অবসরে যান। তিনি ফটো জার্নালিস্ট অ্যাসোসিয়েশনের সাবেক মহাসচিব ও জাতীয় প্রেসক্লাবের স্থায়ী সদস্য ছিলেন।   উল্লেখযোগ্য কাজ  ১৯৭১ সালের ১৬ ডিসেম্বরে পাকিস্তানি বাহিনীর আত্মসমর্পণ ছাড়াও ১৯৭৫ সালে শেখ মুজিব হত্যাকাণ্ড, ৭ নভেম্বরে সিপাহী জনতার অভ্যুত্থান এবং দেশের গণতান্ত্রিক আন্দোলনের বহু ছবি তোলেন আফতাব আহমেদ। তবে তিনি সবচেয়ে বেশি আলোচিত হন ১৯৭৪ সালে দুর্ভিক্ষের প্রেক্ষাপটে তোলা 'জাল পড়া বাসন্তি'র ছবি তুলে। ঐতিহাসিক ৭৫ এর ১৫ আগস্টে বঙ্গবন্ধু হত্যাকাণ্ড, ৭ নভেম্বর সিপাহী জনতার অভ্যুত্থান এবং দেশের গণতান্ত্রিক আন্দোলনের ঘটনাগুলোর অসংখ্য ছবি তোলেন।   প্রকাশিত পুস্তকসমূহ   স্বাধীনতা সংগ্রামে বাঙালি  বাংলার মুক্তির সংগ্রাম- সিরাজুদৌল্লা থেকে শেখ মুজিব  আমরা তোমাদের ভুলবো না।   পুরস্কার ও সম্মাননা   একুশে পদক (২০০৬)   মৃত্যু  ২৪ ডিসেম্বর ২০১৩ সালে, ঢাকার পশ্চিম রামপুরার ওয়াপদা রোডের নিজ বাড়িতে খুন হন আফতাব আহমেদ। পরে পুলিশ তার লাশ উদ্ধার করে ও জানায় যে, লাশের হাত ও পা বাঁধা ছিল এবং মুখে একটি গ্যাগ লাগানো ছিল। ঢাকা মেডিকেল কলেজের মর্গ কর্তৃক ময়না-তদন্তের প্রতিবেদনে জানানো হয় তাঁকে শ্বাসরোধ করে খুন করা হয়েছে। ২৭ মার্চ ২০১৭ সালে তাকে হত্যার দায়ে ৫ জনকে মৃত্যুদণ্ড দেওয়া হয়।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী আলোকচিত্রশিল্পী বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশী আলোকচিত্র সাংবাদিক বিষয়শ্রেণী:আজিমপুর গোরস্থানে সমাধিস্থ বিষয়শ্রেণী:শ্বাসরোধে মৃত্যু
thumb|জলহস্তী জলহস্তী আফ্রিকার একটি তৃণভোজী স্তন্যপায়ী প্রাণী। জলে নেমে জলজ উদ্ভিদ খায়।  প্রাণীজগতে জলহস্তী এক বিশেষ প্রানীর নাম। এরা আকারে অন্যান্য প্রানীর তুলনায় দেখতে খাটো মনে হলেও এরা খুবই মোটা। এরা সাধারণত বেশিরভাগ সময় জলেই থাকে। কিন্ত তারপরেও জলহস্তী অনিয়ন্ত্রিত শিকার এবং চোরাশিকারের কবলে পড়ে। মে ২০০৬ সালে, জলহস্তীকে আইইউসিএন লাল তালিকায় একটি সংকটাপন্ন প্রজাতি হিসেবে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) চিহ্নিত করে ছিল। তখন জলহস্তীর মোট সংখ্যা ছিল ১,২৫,০০০ থেকে ১,৫০,০০০ এর মধ্যে, আইইউসিএন ১৯৯৬ সালের পর থেকে এই বিষয়ে অধ্যয়ন করে চিহ্নিত করেছিল যে এদের আনুমানিক সংখ্যা ৭% থেকে ২০% পর্যন্ত কমেছে।  তখন জাম্বিয়ায় (৪০,০০০) এবং তানজানিয়ায় (২০,০০০-৩০,০০০) সদস্যের বৃহত্তম জনগোষ্ঠী এই দুই দেশে ছিলো। Database entry includes a range map and justification for why this species is vulnerable.  thumb|left|300px|জাম্বিয়ার লুয়াঙ্গা এলাকার নদীতে বিচরণরত জলহস্তী  বিশিষ্ট উল্লেখকরণ এই প্রাণীর নামে ভারতীয় নৌবাহিনীর পূর্ব নৌসেনা কম্যান্ড-এর যুদ্ধ জাহাজ INS জলশ্ব-র নামকরণ করা হয়।  চিত্রশালা  তথ্যসূত্র  বিষয়শ্রেণী:স্তন্যপায়ী প্রাণী বিষয়শ্রেণী:আফ্রিকার স্তন্যপায়ী বিষয়শ্রেণী:যুগ্ম ক্ষুরযুক্ত চতুষ্পদ বিষয়শ্রেণী:ক্ষুরযুক্ত চতুষ্পদ বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:সাহারা-নিম্ন আফ্রিকার প্রাণিকুল বিষয়শ্রেণী:তৃণভোজী স্তন্যপায়ী প্রাণী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
আল-সিব স্টেডিয়াম হল সিব, ওমানের একটি বহু-ব্যবহারের স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি আল-সিব ক্লাবের হোম স্টেডিয়াম। স্টেডিয়াম ১৪,০০০ দর্শক খেলা দেখতে দেখতে পারবেন।. Oman Professional League. Archived from the original  on 12 August 2016. Retrieved 7 July 2016.   ইতিহাস  ওমান এবং সিরিয়া উভয় জাতীয় দলই স্টেডিয়ামটিকে ২০১৮ ফিফা বিশ্বকাপ বাছাইপর্বের খেলার জন্য তাদের ঘরের মাঠ হিসেবে ব্যবহার করেছিল।   আরও দেখুন   ওমানের ফুটবল স্টেডিয়ামের তালিকা  তথ্যসূত্র   বিষয়শ্রেণী:ওমানের ফুটবল মাঠ বিষয়শ্রেণী:ওমানে ক্রীড়া মাঠ
ওম্যান ইন সাইন্স (বিজ্ঞানে নারী)Woman in Science, by H. J. Mozans (MIT Press, 1974) ১৯১৩ সালে প্রকাশিত এইচ জে মোজানস (জন অগাস্টাইন জহমের ছদ্মনাম) রচিত একটি বই। বইটিতে, ১৯১৩ সাল অবধি বিজ্ঞানে অবদান রেখেছিল এমন মহিলাদের কথা বর্ণনা করা হয়েছে।   বিষয়বস্তু  সাইন্স ইন ওম্যান বইজুড়ে যে বিস্তৃত বিষয়বস্তু চিত্রিত হয়েছে তা হলো মহিলাদের জৈবিক ক্ষমতা। এটি দৃঢ়ভাবে বলা হয়েছে যে নারীরা বিজ্ঞানের ক্ষেত্রে পুরুষদের চেয়ে কম বিশিষ্ট (বিখ্যাত) হওয়ার কারণ মস্তিষ্কের আকার বা কাঠামোর জৈবিক দিকগুলির কারণে নয়, বরং শিক্ষাগত এবং কর্মজীবনে সুযোগের অভাবে তারা পিছিয়ে। এছাড়াও, বইটি ইতিহাস জুড়ে বিজ্ঞানের অনেকগুলি উন্নতির কথা লেখা হয়েছে। লেখকের অথবা গ্রন্থটির মূল লক্ষ্য ছিল বিজ্ঞানের প্রতি আগ্রহী মহিলাদের জন্য শিক্ষাগত এবং ক্যারিয়ারের সুযোগ বাড়ানোর পাশাপাশি তাদের বৈজ্ঞানিক ক্ষেত্রে আরও বেশি যুক্ত হওয়ার এবং সম্মানজনক অবস্থান অর্জন করার বিষয়টি উপলব্ধি করানো। এটি বৈজ্ঞানিক সম্প্রদায়ের নারীদের অবদানের প্রথম সহযোগিতাগুলির একটি এবং এটি "বিজ্ঞানে নারীদের অংশগ্রহণের প্রতিবন্ধকতাগুলি আবিষ্কার করেছিলো।"   বইয়ের অধ্যায়গুলি   প্রথম: নারীর দীর্ঘ সংগ্রামের জন্য মনস্থির৷  দ্বিতীয়: বৈজ্ঞানিক অনুসন্ধানের জন্য নারীর সক্ষমতা।  তৃতীয়: গণিতে মহিলা৷  চতুর্থ: জ্যোতির্বিদ্যায় মহিলা৷  পঞ্চম: পদার্থবিদ্যায় মহিলা৷  ষষ্ঠ: রসায়নে মহিলা৷  অষ্টম: প্রাকৃতিক বিজ্ঞানে মহিলা৷  অষ্টম: মেডিসিন ও সার্জারিতে মহিলা৷  নবম: প্রত্নতত্ত্বের মহিলা৷  দশম: উদ্ভাবিত মহিলা৷  একাদশ: বিজ্ঞানে অনুপ্রেরক ও সহযোগী হিসাবে মহিলা৷  দ্বাদশ: বিজ্ঞানে নারীর ভবিষ্যত: সংক্ষিপ্তসার এবং এপিলোগ৷   তথ্যসূত্র   বিষয়শ্রেণী:১৯১৩-এর বই বিষয়শ্রেণী:নারী ও বিজ্ঞান বিষয়শ্রেণী:নারী সম্পর্কে কর্ম
ঘূর্ণিঝড় চপলা (, ইইসার তাসাবালান; ) হচ্ছে আমেরিকা ভিত্তিক যৌথ ঘূর্ণিঝড় সতর্কতা কেন্দ্র জেটিডব্লিউসি এর মতে আরব সাগরে রেকর্ড করা দ্বিতীয় শক্তিশালী ক্রান্তীয় ঘূর্ণিঝড়।  মৌসুমি বায়ুর প্রভাবে এটা ২৮ অক্টোবর পশ্চিম ভারতে উৎপন্ন হয়। সমুদ্র পৃষ্ঠের উষ্ণ তাপমাত্রায় এটি দ্রুত ঘনীভূত হলে ভারতীয় আবহাওয়া দপ্তর একে ঘূর্ণিঝড় চপলা হিসেবে ঘোষণা করে। ২০০৭ সালের ঘূর্ণিঝড় গনুর পরে এটি আরব সাগরে শক্তিশালী রূপ নিতে সক্ষম হয়।   ঘনীভূত হওয়ার পরে চপলা ১ নভেম্বর ইয়েমেনী দ্বীপ সুকাত্রার উপর আঘাত হানে। স্থলভূমিতে পৌঁছে ঝড়টি দুর্বল হয়ে পড়লেও ২ নভেম্বর এটা এডেন উপসাগরে প্রবেশ করে পানির সাহচর্যে শক্তিশালী ঘূর্ণিঝড়ে রূপান্তরিত হয়। উত্তর সোমালিয়া পার হয়ে চপলা দুর্বল হয়ে পড়ে পশ্চিম উত্তর-পশ্চিমে ঘুরে যায়। ৩ নভেম্বর ইয়েমেনের মুকাল্লায় ঝড়টি আঘাত হানে এবং ইয়েমেনের সব থেকে শক্তিশালী ঝড় হিসেবে পরিচিতি পায়। পরেরদিন ঝড়টি শান্ত হয়ে যায়।  নামকরণ  ঘূর্ণিঝড় চপলা নামটি বাংলাদেশের দেয়া। এই বাংলা শব্দটির অর্থ দূরন্ত বালিকা। মেয়েদের নাম হিসেবে চপলা শব্দটি ব্যবহৃত হয়।  প্রস্তুতি  ওমান ৩০ অক্টোবর ওমান উপকূলীয় অঞ্চলে বন্যা এবং তীব্র স্রোতের ব্যাপারে সতর্ক করে। নিম্নাঞ্চল থেকে জনগণকে দূরে সরে যাওয়ার উপদেশ দেওয়া হয়। জেলেদেরকে সমুদ্র থেকে দূরে থাকতে বলা হয় কারণ ঢেউয়ের উচ্চতা  পর্যন্ত হয়। ধফার প্রদেশ এর সকল স্কুল বন্ধ ঘোষণা করা হয়। ধারণা করা হয়েছিলো ঝড়টি সালালাহ তে আঘাত হানবে কিন্তু সহসা বাতাসের গতিবেগ বদলে দক্ষিণ পশ্চিমে ঘুরে গেলে ভয় ছড়িয়ে পড়ে।  সোমালিয়া শরণার্থীবিষয়ক জাতিসংঘের হাইকমিশন সোমালিয়া ও ইথিওপিয়ার অভিবাসী ও শরণার্থী দের উত্তাল সমুদ্রের কারণে ইয়েমেন অভিমুখে যেতে নিষেধ করে। ইরানের পতাকাবাহী একটি জলযান উপকূলে ধরা পরে যার যাত্রীদের অনেকেই নিখোঁজ হয়ে যায়। চপলা বিশাল সামুদ্রিক জলোচ্ছ্বাস সৃষ্টি করে সোমালিয়ার উপকূলে ব্যাপক ক্ষতিসাধন করে, ২৮০ টি নৌকা ধ্বংস হয়, হাজারের বেশি অধিবাসী গৃহহীন হয়।  রাস্তা ক্ষতিগ্রস্ত হয়। পান্টল্যান্ডের ২৮ টি বিদ্যালয়ের ছাদ উড়ে যায়, পরবর্তীতে তাবুতে শিক্ষাকাজ পরিচালনা করতে হয়। সোমালিয়ার বারি অঞ্চলে ঝড়ে ২৫ হাজার প্রাণী মারা যায় এবং ৫১০০ গাছ ভেঙে পড়ে। ঝড়ের প্রভাবে সোমালিয়ার উত্তর পূর্বাঞ্চলে এবং সোমালিল্যান্ডের বারবারা জেলায় প্রবল বৃষ্টিপাত হয়। বৃষ্টিপাতে সেখানকার ৩০০০ ভেড়া ও ছাগল এবং ২০০ উট মারা গেলে স্থানীয় যাযাবর জনগোষ্ঠী মারাত্মক ভাবে ক্ষতিগ্রস্ত হয় কারণ এসব গবাদিপশুর উপর তাদের জীবন ও জীবিকা নির্বাহ হতো। টানা বর্ষণে নিম্নাঞ্চলের অধিবাসীরা ঘরবাড়ি ছেড়ে উচ্চভূমিতে নিরাপদ আশ্রয়ের সন্ধানে যেতে বাধ্য হয়।  ঝড় থামলে সোমালিল্যান্ড সরকার চাল, চিনি এবং প্লাস্টিক পাত বিতরণ করে।  তথ্যসূত্র   বিষয়শ্রেণী:২০১৫-এ ঘূর্ণিঝড় বিষয়শ্রেণী:ঘূর্ণিঝড়ের ধরন বিষয়শ্রেণী:অত্যন্ত প্রবল ঘূর্ণিঝড় বিষয়শ্রেণী:২০১৫ উত্তর ভারত মহাসাগর ঘূর্ণিঝড় মৌসুম
জ্যোতি প্রসাদ দাস আসামের একজন ভারতীয় রাজনীতিবিদ। তিনি অসম গণ পরিষদের সদস্য। দাস দক্ষিণ কামরূপ জেলার বোকো আসন থেকে আসাম বিধানসভার সদস্য ছিলেন। After health centre, Dispur plans to turn Lampi into an Assam tourist destinationMy netaBJP breaks Congress stranglehold over Assam   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের রাজনীতিবিদ বিষয়শ্রেণী:কামরূপ জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০০৬-২০১১
দীনেশ লাল যাদব (জন্ম ২ ফেব্রুয়ারী ১৯৭৯), জনপ্রিয়ভাবে নিরহুয়া নামে পরিচিত। নিরহুয়া অর্থ সিঁদুরের সম্মান রক্ষাকারী ব্যক্তি ( ভারমিলিয়ন, অর্থাৎ, একজন আস্থাশীল এবং সত্যবাদী স্বামী)। তিনি একজন ভারতীয় অভিনেতা, গায়ক, প্রযোজক, রাজনীতিবিদ এবং ভোজপুরি ভাষার চলচ্চিত্রের সাথে সংযুক্ত ব্যক্তিত্ব। ২০১৫ সালে মুক্তিপ্রাপ্ত পরপর পাঁচটি বক্স অফিস সাফল্যের সাথে তিনি সবচেয়ে সফল ভোজপুরি অভিনেতাদের মধ্যে একজন।  তিনি প্রোডাকশন হাউস নিরহুয়া এন্টারটেইনমেন্ট প্রাইভেট লিমিটেডের মালিক। দীনেশ লাল যাদব ২০১২ সালে বিগ বস ৬- এর একজন প্রতিযোগী ছিলেন    পরিচিতি  নিরহুয়া, যিনি গাজীপুরের বিখ্যাত বিরহা পরিবারের জন্মগ্রহণ করেন, একজন বিরহ গায়ক হিসাবে তার কর্মজীবন শুরু করেছিলেন। সঙ্গীত অ্যালবাম নিরহুয়া সাতাল রাহে (২০০৩) এর মাধ্যমে তিনি গায়ক হিসেবে আত্মপ্রকাশ করেন যা সুপারহিট হয় এবং তাকে প্রাথমিক স্বীকৃতি দেয় এবং তার পর্দা নাম "নিরহুয়া" দেয়। তিনি ভোজপুরি নাটক হামকা আইসা ওয়াইসা না বোঝা (২০০৬) এর মাধ্যমে চলচ্চিত্রে আত্মপ্রকাশ করেন এবং চলত মুশাফির মোহ লিয়ো রে (২০০৬), নিরাহুওয়া রিকশাওয়ালা (২০০৮) এবং প্রতিজ্ঞা (২০০৮) এর ভূমিকায় অভিনয় করে আরও জনপ্রিয়তা অর্জন করেন।  এই সময়ের মধ্যে তার অন্যান্য কাজের মধ্যে রয়েছে পরিবার (২০০৮), রঙ্গীলা বাবু (২০০৯), নিরহুয়া নং 1 (২০০৯), সাত সহেলিয়ান (২০১০)।  ২০১২ সালে, তিনি অমিতাভ বচ্চন এবং জয়া বচ্চনের সাথে তার গঙ্গা দেবী চলচ্চিত্রে কাজ করেছিলেন, তিনি সেই বছর বিগ বস 6- এ প্রতিযোগী হিসাবেও উপস্থিত হয়েছিলেন।  নিরহুয়া হিন্দুস্তানি (২০১৪), তার পঞ্চাশতম চলচ্চিত্রটি একটি বড় হিট ছিল এবং এটি মাল্টিপ্লেক্সেও স্থান করে নেয়।  তিনি পাটনা সে পাকিস্তান (২০১৫) এবং বর্ডার (২০১৮) এর মতো দেশাত্মবোধক চলচ্চিত্রগুলিও করেছিলেন যা সর্বকালের সর্বোচ্চ আয়কারী ভোজপুরি চলচ্চিত্রগুলির মধ্যে একটি। তার নিরহুয়া চলল লন্ডন (২০১৯) লন্ডনে এবং ভারতীয় উপমহাদেশের বাইরে শ্যুট করা প্রথম ভোজপুরি সিনেমা। ২০১৯ সালে, তিনি ওয়েব সিরিজ হিরো ভার্দিওয়ালাতে পুলিশ অফিসারের ভূমিকায় অভিনয় করে ওটিটি প্ল্যাটফর্মে আত্মপ্রকাশ করেছিলেন, যা ভোজপুরি ভাষায় তৈরি প্রথম ওয়েব সিরিজও ছিল।    তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভোজপুরি চলচ্চিত্র অভিনেতা
ইন্টারন্যাশনাল মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০০ সালে এটি গাজীপুরের টঙ্গীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।   ইতিহাস  স্বাস্থ্য ও পরিবার কল্যাণ মনন্ত্রণালয়ের অনুমতি নিয়ে সমস্ত আনুষ্ঠানিক প্রক্রিয়া সম্পন্ন করার পরে এবং ২০০০ সালে ইন্টারন্যাশনাল মেডিকেল কলেজ (আইএমসি) প্রতিষ্ঠিত হয়েছিল। এটি ১৯৯৯-২০০০ শিক্ষাবর্ষে ২০ জন শিক্ষার্থীর নিয়ে শুরু হয়েছিল। তার পর থেকে প্রতিবছর ধীরে ধীরে শিক্ষার্থীর সংখ্যা বাড়ছে।  অবস্থান  ইন্টারন্যাশনাল মেডিকেল কলেজ ও হাসপাতালটি টঙ্গীর বাণিজ্যিক জনপদের উপকণ্ঠে অবস্থিত এবং ঢাকা শহরের কেন্দ্র থেকে প্রায় ২২ কিলোমিটার দূরে অবস্থিত। প্রধান বাসস্ট্যান্ড / টার্মিনাল, রেলস্টেশন এবং শাহজালাল আন্তর্জাতিক বিমানবন্দর সর্বোচ্চ ৩০ মিনিটের দূরত্বে রয়েছে।  অবকাঠামো  কলেজটির সাথে ৬৫০ শয্যার একটি হাসপাতাল সংযুক্ত রয়েছে।  আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০০০-এ বাংলাদেশে প্রতিষ্ঠিত বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
ক্যারল হেমিং একজন মেক-আপ শিল্পী যিনি ৬৭ তম একাডেমি পুরস্কার এ  মনোনীত হয়েছেন। তিনি মেরি শেলির ফ্রাঙ্কেনস্টাইনের  চলচ্চিত্রের জন্য মনোনীত হয়েছিলেন, তিনি পল এঙ্গেলেন এবং ড্যানিয়েল পার্কারের সাথে তার মনোনয়ন ভাগ করেছিলেন।    নির্বাচিত চলচ্চিত্রের তালিকা    বোস্টোনিয়ানস (১৯৮৪)  দিনের অবশিষ্টাংশ (১৯৯৩)  মেরি শেলির ফ্রাঙ্কেনস্টাইন (১৯৯৪)  আ মিডসামার নাইটস ড্রিম (১৯৯৯)  হেয়ারস্প্রে (২০০৭)  স্টারডাস্ট (২০০৭)  অন্ধকার ছায়া (২০১২)  দ্য লোন রেঞ্জার (২০১৩)  জ্যাক রায়ান: শ্যাডো রিক্রুট (২০১৪)  সিন্ডারেলা (২০১৫)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:রূপসজ্জাশিল্পী
খোরশেদ আরা হক (জন্ম: ১০ মে, ১৯৪০ মৃত্যু: ১২ জুলাই, ২০২২) ছিলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির সদস্য। তিনি মহিলাদের জন্য সংরক্ষিত আসন থেকে নির্বাচিত হন।   জন্ম ও পারিবারিক পরিচিতি  খোরশেদ আরা হক কক্সবাজারে জন্মগ্রহণ করেন। তিনি কক্সবাজারের দক্ষিণ কলাতলীতে বসবাস করেন।   রাজনৈতিক জীবন  খোরশেদ আরা হক বাংলাদেশ জাতীয় পার্টির একজন সদস্য। মহিলাদের জন্য সংরক্ষিত আসন-৫০ থেকে তিনি সাংসদ নির্বাচিত হয়েছেন। একই সাথে জনপ্রশাসন মন্ত্রণালয় সংক্রান্ত সংসদীয় স্থায়ী কমিটির একজন সদস্য হিসেবে দায়িত্ব পালন করছেন।   নির্বাচন  খোরশেদ আরা হক বাংলাদেশ জাতীয় সংসদে মহিলাদের জন্য সংরক্ষিত আসন থেকে প্রতিদ্বদন্দীতা করেন। তার প্রতিদ্বন্দী আওয়ামী লীগের প্রার্থী সাবিহা নাহার বেগমের প্রার্থীতা বাংলাদেশ নির্বাচন কমিশন বাতিল করে দেয়, কারণ তার টেলিফোন বিল বাকি ছিলো। তার বকেয়া বিল ছিলো ২ লক্ষ ২৩ হাজার ৪৮৮ টাকা। তিনি বকেয়া বিল পরিশোধ করেন এবং আবার মনোনয়ন জমা দেন। কিন্তু বাংলাদেশ নির্বাচন কমিশন তা গ্রহণ করে নি। তাই খোরশেদ আরা হক বাধাহীন ভাবে বিজয়ী হন। ১০ এপ্রিল নির্বাচন কমিশন (ইসি) নির্বাচিত ঘোষণা করে এবং একই দিনে নির্বাচন কমিশন তার নামে গ্যাজেট প্রকাশ করে।  নারী অধিকার আদায়ের আন্দোলনে তিনি বাংলাদেশে একজন উল্লেখযোগ্য নারী অধিকার কর্মী। জাতীয় সংসদে তিনি অর্থমন্ত্রী আবুল মাল আব্দুল মুহিতের ১৫% মুসক নীতির সমালোচনা করেন। কক্সবাজারে রোহিঙ্গাদের ত্রান বিতরণে একটি সরকারি প্রতিনিধিদলের প্রতিনিধি ছিলেন তিনি।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য খোরশেদ আরা হক  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  বিষয়শ্রেণী:কক্সবাজার জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:জাতীয় পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:১৯৪০-এ জন্ম বিষয়শ্রেণী:২০২২-এ মৃত্যু বিষয়শ্রেণী:২০শ শতাব্দীতে জন্ম বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১০ম জাতীয় সংসদের সংরক্ষিত মহিলা আসনের সদস্য
আফ্রিকান পাকড়াধনেশ, (Tockus fasciatus), হল একপ্রকারের ধনেশ প্রজাতির পাখি।  আফ্রিকান পাকড়াধনেশ প্রধানত বসবাস করে আফ্রিকা থেকে গাম্বিয়া এবং পশ্চিমী উগান্ডা এবং উত্তুরে অ্যাঙ্গোলা। এরা প্রধানত বনে জঙ্গলে থাকতে ভালোবাসে। প্রজনন কালে মহিলারা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মূত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।   অঙ্গসংস্থানবিদ্যা  এটা হল বড় আকারের পাখি, লম্বায় ৫৪ সেমি। এদের পাখনা দেখতে কালো রঙের হয়, এদের পেট হয় সাদা রঙের এবং লম্বা লেজের ডগার রঙ হয় সাদা রঙের। এদের কালো ও হলুদ রঙের ঠোঁট থাকে এবং তা বাঁকানো হয় এবং ঠোঁটের ওপরে মাঝারি আকারের শিরস্ত্রাণ থাকে।  মহিলা ও পুরুষদের দেখতে একইরকম হয় কিন্তু মহিলাদের শিরস্ত্রাণের আকার হয় ছোটো। অপ্রাপ্তবয়স্কদের গায়ের রঙ হয় ফ্যাকাশে, অপেক্ষাকৃত ছোটো ঠোঁট থাকে এবং কোন শিরস্ত্রাণ থাকে না। এদের উড়ান ঢেউ খেলানো হয়।   ব্যবহার  আফ্রিকান পাকড়াধনেশরা সাদারণত সর্বগ্রাসী হয় এবং এরা প্রধানত পোকামাকড় এবং ফল-মূল খেয়ে বেঁচে থাকে। এরা প্রধানত গাছেই খাদ্য গ্রহণ করে এবং এরা তেল পামের প্রতি আকৃষ্ট হয়।  যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।   চিত্রশালা    তথ্যসূত্র    আরো পড়ুন   Birds of The Gambia by Barlow, Wacher and Disley,    বহিঃসংযোগ   বিষয়শ্রেণী:টোকাস বিষয়শ্রেণী:ধনেশ বিষয়শ্রেণী:গাম্বিয়ার পাখি বিষয়শ্রেণী:উগান্ডার পাখি বিষয়শ্রেণী:অ্যাঙ্গোলার পাখি বিষয়শ্রেণী:আফ্রিকার পাখি বিষয়শ্রেণী:১৮১১ এর প্রাণীসমূহ বিষয়শ্রেণী:ক্যামেরুনের পাখি
'ইসলামি রাজতন্ত্র' হল একটি রাজতন্ত্র যা ইসলাম মেনে চলে। ঐতিহাসিকভাবে বিভিন্ন নামে পরিচিত, যেমন মামলাকাত ("রাজ্য"), খিলাফত, সালতানাত, বা আমিরাত, বর্তমান ইসলামী রাজতন্ত্রগুলির মধ্যে রয়েছে:  বাহরাইন রাজ্য  ব্রুনাই দারুসসালাম  জর্ডানের হাশেমী রাজ্য  কুয়েত রাজ্য  মালয়েশিয়া  মরক্কো রাজ্য  ওমানের সালতানাত  কাতার রাজ্য  সৌদি আরব রাজ্য  সংযুক্ত আরব আমিরাত   আরও দেখুন   ইসলামের রাজনৈতিক দিক
স্ত্রাসবুর ক্যাথিড্রাল (স্ট্রাসবুর্গ মাইস্টার নামেও) পরিচিত এটি ফ্রান্সের আলজাস অঞ্চলের স্ত্রাসবুরে অবস্থিত একটি ক্যাথলিক ক্যাথেড্রাল। যদিও এটির বেশিরভাগ অংশ রোমানেস্ক (রোমান) স্থাপত্যের মধ্যে  রয়েছে, তবে এটি ব্যাপকভাবে বিবেচনা করা হয় উচ্চ বা দেরী গোথিক স্থাপত্যের সেরা উদাহরণগুলির মধ্যে এটি একটি।Susan Bernstein: Goethe's Architectonic Bildung and Buildings in Classical Weimar, The Johns Hopkins University Press"Strasbourg Cathedral Hangs On" , The Christian Science Monitor, 13 October 1991"Art: France's 25" , Time, 2 April 1945 ইতিহাস ক্যাথিড্রালের নির্মাণ করা হয় ১৮৯৬-১৮৯৭ সালে   এবং পুনরায় মেরামত করা হয় ১৯০৭ সালে, ১৯২৩-১৯২৪, ১৯৪৭-১৯৪৮ সালে  ১৯৯৬-১৯৭২ সালে ,  ২০১২ এবং ২০১৪ সালে সর্বশেষ সংস্করণ করা হয়।   বর্তমান ক্যাথিড্রালের স্থানটি বেশ কয়েকটি ধর্মীয় ভবনগুলির জন্য ব্যবহার করা হচ্ছে যা আর্জেন্টোরাট সময়ের শুরু থেকে শুরু হয়েছিল।  অবকাঠামোর মাপ বিল্ডিংয়ের পরিচিত মাত্রা নিম্নরূপ:   মোট দৈর্ঘ্য: ১১২ মিটার (৩৬৭ ফুট)  ভিতরে মোট দৈর্ঘ্য: ১০৩ মি (৩৩৮ ফুট)   স্পিনার উচ্চতা: ১৪২ মি (৪৬৬ ফুট)  পর্যবেক্ষণ ডেক উচ্চতা: ৬৬ মি (২১৭ ফুট)  ক্রোমিং গম্বুজ উচ্চতা: ৫৮ মিটার (১৯০ ফুট) কেন্দ্রীয় নৌকায় বহিঃস্থ উচ্চতা: ৪০ মিটার (১৩০ ফুট)  কেন্দ্রীয় নৌপথের উচ্চতায়: ৩২ মিটার (১০৫ ফুট)  কেন্দ্রীয় নাভি প্রস্থের ভিতরে: ১৬ মিটার (৫২ ফুট)   পার্শ্ববর্তী নভনের উচ্চতার অভ্যন্তরে: ১৯ মিটার (৬২ ফুট)  নর্থের উচ্চতা ভিতরে: ৪২ মি (১৩৮ ফুট)  পশ্চিম উপকূলে বহিঃস্থ প্রস্থ: ৫১.৫ মিটার (১৬৯ ফুট)  পশ্চিমা উপকূলে ব্যাসার্ধের দৈর্ঘ্য: ১৩.৬ মিটার (৪৫ ফুট)  প্রধান নির্মাণ এলাকা: ৬,০৪৪ মিটার (৬৫,০৬০ বর্গ ফুট)  কপার-আচ্ছাদিত ছাদ এলাকা: ৪,৯০০ মিটার (৫৩,০০০ বর্গফুট)  টাইল-আচ্ছাদিত ছাদ এলাকা: ৬০০ মিটার (৬,৫০০ বর্গফুট)  স্লেট-আচ্ছাদিত ছাদ এলাকা: ৪৭ মিটার (৫১০ বর্গ ফুট)  চিত্র সমাহার  আরও দেখুন   তথ্যসূত্র   বহিঃসংযোগ   স্ত্রাসবুর গির্জা  বিষয়শ্রেণী:গগনচুম্বী অট্টালিকা বিষয়শ্রেণী:ফ্রান্সের ইতিহাস বিষয়শ্রেণী:প্রাক্তন বিশ্বের সবচেয়ে উঁচু ভবন বিষয়শ্রেণী:ফ্রান্সের রোমান ক্যাথলিক ক্যাথেড্রাল বিষয়শ্রেণী:১৪৩০-এর দশকে সম্পন্ন গির্জা
থাম্ব|দাপ্তরিক প্রতিকৃতি, ২০১৭ লরা পিডকক (জন্ম ১৯ আগস্ট ১৯৮৭) একজন ব্রিটিশ সাবেক লেবার পার্টির রাজনীতিবিদ যিনি ২০১৭ থেকে ২০১৯ সাল পর্যন্ত উত্তর পশ্চিম ডারহামের সংসদ সদস্য (এমপি) হিসেবে দায়িত্ব পালন করেছিলেন, যখন তিনি তার আসনটি হারিয়েছিলেন। তিনি জেরেমি করবিনের ছায়া মন্ত্রিসভায় কর্মসংস্থান অধিকারের জন্য শ্যাডো সেক্রেটারি অফ স্টেট হিসেবে দায়িত্ব পালন করেছেন। ২০১৯ সংসদীয় নির্বাচনে, তিনি তার আসনটি রক্ষণশীল রিচার্ড হোল্ডেনের কাছে হেরেছিলেন, যিনি ১,১৪৪ সংখ্যাগরিষ্ঠতার সাথে আসনটিতে জয়ী হন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:ইংরেজ সমাজতাত্ত্বিক বিষয়শ্রেণী:ইংরেজ নারীবাদী বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:নর্থম্বারল্যান্ড কাউন্টি কাউন্সিলের সদস্য
জগন্নাথ মন্দির হল ভারতের গুজরাট রাজ্যের আহমেদাবাদে শহরে হিন্দু দেবতা জগন্নাথকে উৎসর্গিত একটি মন্দির । মন্দিরটি তার বার্ষিক রথ উৎসব, রথযাত্রার জন্য বিখ্যাত, যা পুরীর রথযাত্রার পরে তৃতীয় সবচেয়ে গুরুত্বপূর্ণ এবং বৃহত্তম। মন্দিরটি প্রতিদিন সকাল ৪:৩০ থেকে দুপুর ১:০০ এবং বিকাল ৩:০০ থেকে রাত ৯:০০ পর্যন্ত ভক্তদের জন্য উন্মুক্ত থাকে। থাম্ব|জগন্নাথ মন্দিরের চূড়া, আহমেদাবাদ   রথযাত্রা   বার্ষিক রথযাত্রা উৎসব পুরীর রথযাত্রার দিন উদ্‌যাপিত হয়। ঐতিহ্য অনুযায়ী হাতিরা জগন্নাথ, তার ভাই বলভদ্র ও বোন সুভদ্রার প্রথম দর্শন পায় এবং শোভাযাত্রার নেতৃত্ব দেয়।  গুজরাটের মুখ্যমন্ত্রী 'পাহিন্দ বিধান' বা রথযাত্রার জন্য জগন্নাথের রথের পথের প্রতীকী পরিচ্ছন্নতা সম্পাদন করেন, তারপরে শোভাযাত্রা শুরু হয়।  রথযাত্রা যাত্রাপথে আহমেদাবাদ শহরের বিভিন্ন অংশে প্রায় ১৪-কিমি দূরত্ব অতিক্রম করে। রথের যাত্রা সরসপুরে থামে, যেখানে স্থানীয়রা ভগবান জগন্নাথের ভক্তদের সমগ্র দলকে 'মহাভোজ' প্রদান করে। এটি গুজরাট রাজ্যের 'লোকৎসব' বা সর্বজনীন উৎসব হিসেবে পালিত হয়। পুরী এবং কলকাতার রথযাত্রা উৎসব একই দিনে পালিত হওয়ার পর আহমেদাবাদ রথযাত্রা তৃতীয় বৃহত্তম রথযাত্রা উৎসব হিসেবে বিখ্যাত।   ১৯৬৯ সালের গুজরাট দাঙ্গার সময় মন্দিরে হামলা   ১৯৬৯ সালের ১৮ সেপ্টেম্বর জামালপুর এলাকায় একজন সুফি সাধকের (ভুখারি সাহেবের চিল্লা) সমাধিতে স্থানীয় উরস উৎসব উদযাপনের জন্য মুসলিম জনতা জড়ো হয়। পাশের জগন্নাথ মন্দিরের সাধুরা (হিন্দু পবিত্র পুরুষ) তাদের গরুগুলোকে ভিড়ের রাস্তা দিয়ে মন্দিরের প্রাঙ্গণে ফিরিয়ে আনার চেষ্টা করলে কয়েকজন মুসলিম নারী আহত হন। গরুগুলো এমন কিছু গাড়িরও ক্ষতি করেছে যেখানে মুসলমানরা পণ্য বিক্রি করছিল।  এর ফলে সহিংসতা ঘটে, কিছু মুসলিম যুবক সাধুদের আক্রমণ ও আহত করে এবং  মন্দিরের জানালা ক্ষতিগ্রস্ত করে। হিন্দু মন্দিরের মহন্ত (পুরোহিত) সেবাদাসজি একটি প্রতিবাদ অনশনে গিয়েছিলেন, যা এএম পীরজাদার নেতৃত্বে ১৫-সদস্যের একটি মুসলিম প্রতিনিধিদল তাঁর সাথে দেখা করে ক্ষমা চাওয়ার পর তিনি তা ত্যাগ করেন।[ তথ্যসূত্র প্রয়োজন ]  পরবর্তীকালে, মন্দিরের কাছে একটি দরগা (সমাধি ঘর) কিছু হিন্দু দ্বারা ক্ষতিগ্রস্ত হয়। বিপুল সংখ্যক মুসলিম বিক্ষোভকারী এলাকায় জড়ো হয়। ১৯ সেপ্টেম্বর বিকেলে, ২৫০০-৩০০০ মুসলমানের একটি ভিড় আবার মন্দিরে আক্রমণ করে। এরপরে, গুজব ছড়িয়ে পড়ে এবং সহিংসতা বৃদ্ধি পায়, যার ফলে এলাকার আশেপাশের উপাসনালয়ে অগ্নিসংযোগ, হত্যা এবং হামলার ঘটনা ঘটে।[ তথ্যসূত্র প্রয়োজন ]   সংযুক্তি   সড়কপথ - আহমেদাবাদ শহরটি গুজরাটের প্রতিটি বড় শহরের সাথে সড়কপথে সংযুক্ত। জগন্নাথ মন্দিরের জন্য প্রচুর প্রাইভেট এবং পাবলিক বাস চলাচল করে।  আকাশপথ - আমেদাবাদ সারা বিশ্বের সমস্ত বড় শহরের সাথে বিমানপথে সংযুক্ত। আহমেদাবাদের সর্দার বল্লভভাই প্যাটেল আন্তর্জাতিক বিমানবন্দর সারা বিশ্ব থেকে ফ্লাইট গ্রহণ করে।  রেলপথ - আহমেদাবাদ শহরটি গুজরাটের প্রধান শহরগুলির সাথে রেলওয়ে দ্বারা সংযুক্ত। আহমেদাবাদ রেলস্টেশন অনেক শহর থেকে ট্রেন পায়। আহমেদাবাদ থেকে জগন্নাথ মন্দিরে যাওয়ার ট্রেন রয়েছে।    আরও দেখুন  স্বামীনারায়ণ মন্দির, আহমেদাবাদ জগন্নাথ মন্দির, পুরী   তথ্যসূত্র   বিষয়শ্রেণী:আহমেদাবাদের হিন্দু মন্দির বিষয়শ্রেণী:জগন্নাথ মন্দির